आम लोगों के लिए लोकतंत्र का मतलब लोगों के द्वारा, लोगों को और लोगों के लिए चुनी सरकार से है लेकिन मुलायम सिंह यादव के परिवार में इसका मतलब परिवार से है। अब यादव परिवार में एक नया यादव चेहरा जल्द ही शामिल हो सकता है। समाजवादी पार्टी में प्रोफेसर रामगोपाल यादव के बेटे कार्तिकेय यादव की एंट्री होने वाली है जो रिश्ते में मुलायम सिंह के नाती और अखिलेश यादव के भांजे हैं। सोमवार को समाजवादी पार्टी के प्रदेश व्यापी धरना-प्रदर्शन के दौरान कार्तिकेय यादव भी अपने परिवार की राजनैतिक परंपरा को आगे बढ़ाने के लिए इटावा की सड़कों पर दिखाई दिए। ये पहली बार था जब वो अपने नाना के साथ एक मंच पर दिखाई दिए। इससे पहले भी वो यदाकदा छुटपुट नजर आ जाया करते रहे हैं।